รายงานการพัฒนาโลกปี 2010 ระบุว่าประเทศกำลังพัฒนา จะได้รับผลกระทบจากภาวะโลกร้อนมากที่สุด
2 ใน 3 ของปริมาณก๊าซที่เชื่อกันว่า เป็นสาเหตุให้เกิดภาวะโลกร้อน ถูกปล่อยมาจากบรรดาประเทศอุตสาหกรรมที่พัฒนาแล้ว แต่จากรายงานการพัฒนาโลกป
รายงานของธนาคารโลกชิ้นนี้จึงชี้ว่าประเทศพัฒนาแล้ว ควรเป็นผู้ให้ความช่วยเหลือด้านการเงินเพื่อบรรเทาผลกระทบจากภัยธรรมชาติต่างๆไม่ใช่ประเทศกำลังพัฒนาที่ยากจน รายงานการพัฒนาโลกปี 2010 ของธนาคารโลกระบุว่าภายในปี 2030 ประเทศกำลังพัฒนาทั่วโลกจะต้องการเงินทุนราว 75,000ล้านดอลล่าร์ต่อปี เพื่อรับมือกับผลกระทบ จากสภาพบรรยากาศโลกเปลี่ยนแปลงในจำนวนนี้ 400 ร้อยล้านดอลล่าร์จะนำไปใช้ เพื่อบรรเทาผลกระทบจากภัยธรรมชาติต่างๆ และอีกหลายพันล้านดอลล่าร์ จะใช้ไปในการวิจัยและพัฒนาด้านพลังงานคุณ RosinaBierbaum ผู้ร่วมจัดทำรายงานชิ้นนี้กล่าวว่า การบรรเทาผลกระทบจากสภาพบรรยากาศโลกเปลี่ยนแปลงนั้นควรมุ่งเน้นไปที่ประเทศกำลังพัฒนา โดยประเทศพัฒนาแล้วเป็นผู้บริจาคเงินทุน คุณ Bierbaum แห่งสถาบันทรัพยากรธรรมชาติมหาวิทยาลัยมิชิแกนชี้ว่า ประเทศพัฒนาแล้วควรเป็นผู้ให้เงินทุนทั้งจากภาครัฐ และเอกชนเพื่อช่วยเหลือประเทศกำลังพัฒนาแต่หากขาดความร่วมมือ ค่าใช้จ่ายในด้านนี้จะเพิ่มขึ้นมากกว่าสองเท่าซึ่งนั่นจะยิ่งทำให้โอกาสแก้ไขปัญหาโลกร้อนยิ่งห่างไกลความสำเร็จ อย่างไรก็ตามในภาวะเศรษฐกิจซบเซาเช่นนี้ คุณ Bierbaumเชื่อว่าการระดมทุนนั้นเป็นเรื่องยากยิ่ง ดังนั้นการที่ประเทศต่างๆ พยายามใช้มาตรการกระตุ้นเศรษฐกิจจึงเป็นการช่วยแก้ไขภาวะโลกร้อนไปในตัวโดยเฉพาะในโครงการด้านสิ่งแวดล้อมและพลังงาน คุณ Bierbaum บอกว่ารัฐบาลประเทศต่างๆ ใช้เงินในการกระตุ้นเศรษฐกิจรวมแล้วประมาณ 4 แสนล้านดอลล่าร์ในจำนวนนี้ราวครึ่งหนึ่ง ใช้ไปในโครงการด้านสิ่งแวดล้อมและพลังงาน ในขณะเดียวกันรายงานบอกว่าในส่วนของธนาคารโลกเอง ก็ได้มีการเปลี่ยนแปลงกลยุทธ์การให้สินเชื่อเช่นกันคุณ Kathy Sierra รองประธานฝ่ายการพัฒนาที่ยั่งยืนของธนาคารโลกระบุว่าขณะนี้กำลังมีการเพิ่มวงเงิน สำหรับให้กู้ยืมเพื่อใช้ในโครงการด้านพลังงานหมุนเวียนนำกลับมาใช้ใหม่และโครงการประหยัดพลังงานแล้ว และว่าเมื่อปีที่แล้วธนาคารโลกได้ให้เงินกู้แก่โครงการด้านพลังงานหมุนเวียน และการประหยัดพลังงานถึง3,300 ล้านดอลล่าร์ ซึ่งนับว่าสูงสุดเป็นสถิติใหม ผู้บริหารของธนาคารโลกผู้นี้ยังหวังไว้ด้วยว่ารายงานการพัฒนาโลกปี 2010 จะช่วยให้เกิดการถกเถียงด้านพลังงานมากขึ้น และส่งผลต่อการเจรจาเรื่องสภาพบรรยากาศโลกโดยในเดือนธันวาคมนี้ที่กรุงโคเปนเฮเก้น ประเทศเดนมาร์ก จะมีการประชุมเพื่อหารือเรื่องสนธิสัญญาฉบับใหม่ที่จะนำมาใช้แทนพิธีสารเกียวโตซึ่งจะหมดอายุลงในอีก 3 ปีข้างหน้า